
РЕШЕНИЕ 
№ РС-1001-21-054

 
	Днес, на 20.07.2022 г., Комисията за противодействие на корупцията и за отнемане на незаконно придобитото имущество /КПКОНПИ/, в състав:


	Антон Славчев – Заместник - председател
	Антоанета Георгиева – Цонкова - член
	Пламен Йоцов - член
	Силвия Къдрева – член


У С Т А Н О В И :

Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение за образуване на производство за конфликт на интереси № КИ-208 от 15.12.2021 г. на КПКОНПИ по сигнал с рег. № ЦУ01/С-1001/30.11.2021 година.
Сигналът е насочен срещу Наско Михов – изпълнителен директор на „***“ ЕАД и Александър Николов – член на Съвета на директорите на „***“ ЕАД.
В сигнала се съдържат твърдения за това, че използвайки политическата нестабилност в страната Наско Михов и Александър Николов манипулират обществените поръчки на *** за да доведат близки до тях фирми до изгодни договори. Двамата директори, вместо компетентни и с необходимия опит служители на централата, са назначили на високоплатени позиции неподходящи и неподготвени хора, но за това пък близки до тях, с високи заплати. Сочат се нарушения, свързани с обществените поръчки и продажбата на електрическа енергия.   
	  В сигнала се съдържат твърдения и за това, че освен член на Съвета на директорите на „***“ ЕАД, Александър Николов е председател и на Съвета по „Икономика и финанси“ (СИФ) на същото дружество. Като председател на СИФ Николов участва и подписва темите, които предстои да се разглеждат в Съвета на директорите, след което ги гласува и на заседания на Съвета на директорите.
Във връзка с твърденията в сигнала, Комисията е изискала и получила с писмо вх. № ЦУ01-737#2/31.01.2022 г. на КПКОНПИ от член на Съвета на директорите на „***“ ЕАД Протокол № 23 от заседание а Съвета на директорите на „***“ ЕАД, проведено на 17.08.2021г., както и кореспонденция във връзка със заседанието на Съвета на директорите на „***“ ЕАД, проведено на 17.08.2021г.
От изпълнителния директор на „***“ ЕАД са изискани с писма с рег. № № ЦУ-01-2210/15.03.2022 г. и № ЦУ01-221#4/14.06.2022 г. на КПКОНПИ и са получени:
Трудовите договори и допълнителни споразумения към тях на следните служители в „***“ ЕАД – В. Л., А. И., А. П., В. Я., В. И., М. М. и М. А., справки за изплатени възнаграждения, Договор № 208000030/02.11.2020г.
Комисията е изискала и получила с писмо вх. № ЦУ01-2210#2/21.03.2022г. на КПКОНПИ от изпълнителния директор на „***“ ЕАД препис-извлечение от Протокол № 54-2020/06.10.2020г. на Съвета на директорите на „***“ ЕАД.
Комисията служебно е извършила справки в регистър НБД „Население“, НОИ, ТРРЮЛНЦ, НАП и на интернет страницата на „***“ ЕАД.


След като обсъди събраните в хода на административното производство доказателства, комисията установи следното от фактическа страна:

Сигналът е подаден от физическо лице, с посочени три имена, адрес и е подписан.
На 27.11.2018г. Наско Михов е вписан в ТРРЮЛНЦ като изпълнителен директор и член на Съвета на директорите на „***“ ЕАД.
На 23.04.2021 г. Александър Николов е вписан в ТРРЮЛНЦ като член на Съвета на директорите на „***“ ЕАД, като е избран с Решение по неприсъствен протокол № 21-2021 от 19.04.2021 г. на Съвета на директорите на *** – едноличен собственик на капитала на дружеството. На 03.06.2021 г. между Николов и „***“ ЕАД, представлявано от изпълнителния директор на ***, е сключен Договор № РД-ЛС-АЕЦ-42 за възлагане на управлението на неизпълнителен член на Съвета на директорите на еднолично акционерно дружество с едностепенна система на управление.
На 05.03.2019 г. между Александър Николов и изпълнителния директор на „***“ ЕАД е сключен Трудов договор № 38, по силата на който Николов заема длъжността заместник-изпълнителен директор на дружеството.
При извършена проверка в Регистъра на сигналите на КПКОНПИ се установи, че в Комисията е постъпил сигнал срещу Александър Николов с вх. № ЦУ01/С-677/11.08.2021 г., по който е образувано производство за конфликт на интереси с Решение № КИ-137 от 24.08.2021 г. Сигналът съдържа твърдения идентични с посочените по-горе в сигнал с вх. № ЦУ01/С-1001 /30.11.2021 г. на КПКОНПИ относно участието на Александър Николов по въпросите, разглеждани в Съвета на директорите в Съвета по „Икономика и финанси“ (СИФ) и последващото им разглеждане и гласуване в Съвета на директорите на „***“ ЕАД. Производството по сигнал с вх. № ЦУ01/С-677/11.08.2021 г. е приключило с постановяване на Решение № РС-677-21-090 от 17.11.2021 г. на КПКОНПИ, с което не е установен конфликт на интереси по отношение на Александър Николов и същото е влязло в сила на 27.12.2021г.

М. А. А. е сключил Трудов договор № 52/22.03.2021г. с изпълнителния директор Михов, с който е назначен на длъжност „механик на моторен катер“ в дирекция „Производство“, управление „Общостанционни съоръжения“, цех „Брегова помпена станция“, сектор „Ремонт“, група „Моряци и водолази“ в „***“ ЕАД. Към трудовия договор е сключено Допълнително споразумение № 4178/02.11.2021г. с изпълнителния директор Михов, с което са актуализирани платения годишен отпуск и трудовия стаж и професионален опит на работника.
М. С. М. е назначен със Заповед № 43-567/25.07.1986г. на длъжност „монтьор по ремонта“ в Комбинат „Атомна енергетика“. Сключил е Трудов договор № 185/31.10.2013г. за заемане на длъжност „организатор по поддръжка на експлоатационно-ремонтната дейност“ в ***“ ЕАД с изпълнителния директор на дружеството И. Г. В срока по чл. 73 от ЗПКОНПИ, към трудовия договор са сключени Допълнителни споразумения № 257/14.01.2019г., № 1043/25.04.2019г., № 1513/27.05.2019г., № 371/02.04.2020г., № 693/22.04.2020г., № 22/03.02.2021г., подписани от изпълнителния директор Михов и Допълнително споразумение № 1283/03.08.2021г. от Александър Николов.
В. Л. Л. е назначен с Трудов договор от 13.09.1988г.  на длъжност „монтьор“ в СО „Атомна енергетика“ К.. В срока по чл. 73 от ЗПКОНПИ са сключени Допълнително споразумение към трудовия договор с № 5378/17.07.2019г. за промяна на длъжността от „главен експерт по безопасност и ядрено гориво“ в дирекция „Развитие и модернизации“ на началник отдел „Планиране и организация“ в дирекция „Производство“ в „***“ ЕАД и промяна на възнаграждението, подписано от Александър Николов, видно от писмо с рег. № ЦУ01-2210#5/24.06.2022 и Допълнителни споразумения с рег. № 467/14.04.2020г. и № 857/29.07.2021г., както и Споразумение за вътрешно заместване № 105/16.01.2020г. – подписани от Наско Михов.
В. И. И. е назначен с Трудов договор № 68/08.05.2019г. на длъжност „манипулант“ в дирекция „Икономика и финанси“, отдел „Социално битово и културно обслужване“, комплекс „Спортно-оздравителен комплекс“ в „***“ ЕАД, сключен с изпълнителния директор Наско Михов. Към него са сключени Допълнителни споразумения № 5712/15.10.2019г., № 2279/18.09.2020г., № 2436/18.11.2020г., № 462/07.06.2021г. от изпълнителния директор Наско Михов и Допълнително споразумение № 992/29.07.2021г., подписано от Александър Николов.
В. В. Я. е назначен с Трудов договор № 48/19.03.2011г. на длъжност „специалист физическа охрана“ в „***“ ЕАД. В срока по чл. 73 от ЗПКОНПИ към трудовия договор са сключени Допълнително споразумение № 6038/25.11.2019г., № 1480/11.05.2020г., № 2290/21.09.2020г., подписани от изпълнителния директор Михов и Допълнително споразумение № 1107/02.08.2021г., подписано от Александър Николов.
А. В. П. е назначен на длъжност „главен специалист „Подготовка на инвестиционни дейности“ в Управление „Инвестиции“, отдел „Планиране, ценови контрол и анализ“, сектор „Подготовка на инвестиционни дейности“ в „***“ ЕАД с Трудов договор № 187/01.12.2020г., подписан от изпълнителния директор Михов. Към трудовия договор са сключени Допълнителни споразумения № 371/16.04.2021г., № 548/25.06.2021г. и № 4290/30.12.2021г., подписани от Михов и Допълнително споразумение № 1109/02.08.2021г., подписано от Александър Николов.
А. Д. И. е назначен на длъжност „инженер азотно-кислородна станция и електролизерна станция“ в дирекция „Производство“, управление „Общостанционни дейности и обекти“, цех „Общоинстанционна поддръжка“ с Трудов договор № 30/12.02.2019г., подписан от Ц. В. Б. – заместник-изпълнителен директор на „***“ ЕАД. Към трудовия договор са сключени Допълнително споразумение № 5377/16.07.2019г., подписано от Александър Николов, с което е увеличено трудовото възнаграждение на Иванов, Допълнителни споразумения № 6074/25.11.2019г., № 1160/27.04.2020г. и № 2422/17.11.2020г., подписани от изпълнителния директор Михов и Допълнително споразумение № 1871/09.08.2021г., подписано от А. А.
От направена справка в НБД "Население" се установи, че Наско Михов не е роднина по права линия, по съребрена линия - до четвърта степен включително, и по сватовство - до втора степен включително с М. А. А., М. С. М., В. Л. Л., В. И. И., В. В. Я., А. В. П. и А. Д. И.
От направена справка в НБД "Население" се установи, че Александър Николов не е роднина по права линия, по съребрена линия - до четвърта степен включително, и по сватовство - до втора степен включително с М. А. А., М. С. М., В. И. И., В. В. Я., А. В. П. 
От направена справка в НБД "Население" се установи, че А. Д. И. е съпруг на Е. Д. И. – сестра на Александър Николов, както и че синът на Александър Николов – Д. А. Н. е съпруг на Н. В. Н., чийто баща е В. Л. Л.
Александър Николов е подписал Заповед № НГ-67/29.11.2019г., Заповед № НГ-33/10.07.2019г., Заповед № НГ-53/03.08.2021г. и Заповед № АД-55/11.01.2022г., с които е определил изплащането на допълнително трудово възнаграждение (целева награда, респ.  годишна премия) на работниците и служителите в „***“ ЕАД, в това число и на В. Л. и А. И..
С нотариално заверено пълномощно с рег. № 1843 от 05.03.2019г. на Нотариус № 373 с район РС – гр. К., Наско Михов, в качеството му на изпълнителен директор на „***“ ЕАД упълномощава Александър Николов, в качеството му на търговски пълномощник на „***“ ЕАД да подписва допълнителни споразумения, с които да извършва промени в трудовите правоотношения на работниците и служителите на дирекция „Производство“, дирекция „Икономика и финанси“ и дирекция „Развитие и модернизиране“ по отношение на срок, възнаграждение и длъжност.
С нотариално заверено пълномощно с рег. № 1849 от 05.03.2019г. на Нотариус № 373 с район РС – гр. К., Наско Михов, в качеството му на изпълнителен директор на „***“ ЕАД упълномощава Александър Николов, в качеството му на търговски пълномощник на „***“ ЕАД да сключва, изменя и прекратява трудови договори, да подписва цялата текуща документация, да налага дисциплинарни наказания в съответствие с Кодекса на труда, да извършва и други действия и подписва документи, произтичащи от правата и задълженията на изпълнителния директор, съгласно Търговския закон, Устава и Правилника за устройството и дейността на „***“ ЕАД.
Относно твърденията в сигнала за нарушения, свързани с продажбата на електрическа енергия, видно от писмо с вх. № ЦУ01-737#1/28.01.2022г. на КПКОНПИ, бе установено че „***“ ЕАД реализира енергията си чрез участие на борсовия пазар с борсов оператор “***” ЕАД (с изключение на количествата електрическа енергия, предназначени за регулиран пазар в съответствие с решенията на Комисията за енергийно и водно регулиране и в случаите на чл. 119 от Закона за енергетиката. За целта „***“ ЕАД е сключил с “***” ЕАД типов договор под № 145/17.07.2020г., съгласно информация, предоставена на КПКОНПИ с писмо с вх. № ЦУ01-737#1/28.01.2022г. от изпълнителния директор на ***“ ЕАД за участие на организиран борсов пазар. От извършена справка на електронната страница на “***” ЕАД, се установи, че типовия договор е публикуван, съгласно чл. 311, т. 1 от Правилата за работа на организиран борсов пазар на електрическа енергия, със свободен достъп /https://ibex.bg/download/agreement-for-participation/.


Въз основа на така изяснената фактическа обстановка, Комисията установи следното от правна страна:

За да е осъществен конфликт на интереси по смисъла на чл. 52 от ЗПКОНПИ, трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. 
Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Наско Михов, в качеството си на изпълнителен директор и член на Съвета на директорите на „***“ ЕАД е лице, заемащо висша публична длъжност по смисъла на чл. 6, ал. 1, т. 40 от ЗПКОНПИ.
Александър Николов, в качеството си на член на Съвета на директорите на „***“ ЕАД е лице, заемащо висша публична длъжност по смисъла на чл. 6, ал. 1, т. 40 от ЗПКОНПИ. 
С оглед горното КПКОНПИ е компетентна да разгледа подадения сигнал по отношение на Михов и Николов.
Като изпълнителен директор, в срока по чл. 73 от ЗПКОНПИ, Наско Михов е упражнил правомощия като е сключил трудови договори, допълнителни споразумения към тях и е издал заповеди, както следва: сключил е Трудов договор № 52/22.03.2021г. и Допълнително споразумение № 4178/02.11.2021г. с М. А., сключил е Допълнителни споразумения № 257/14.01.2019г., № 1043/25.04.2019г., № 1513/27.05.2019г., № 371/02.04.2020г., № 693/22.04.2020г., № 22/03.02.2021г. с М. М., сключил е Допълнителни споразумения с рег. № 467/14.04.2020г. и № 857/29.07.2021г., както и Споразумение за вътрешно заместване № 105/16.01.2020г. с В. Л., сключил е Трудов договор № 68/08.05.2019г. и Допълнителни споразумения № 5712/15.10.2019г., № 2279/18.09.2020г., № 2436/18.11.2020г., № 2436/18.11.2020г., № 462/07.06.2021г. към него с В. И., сключени Допълнителни споразумения № 6038/25.11.2019г., № 1480/11.05.2020г., № 2290/21.09.2020г. към трудов договор с В. Я., сключен Трудов договор № 187/01.12.2020г. и Допълнителни споразумения № 371/16.04.2021г., № 548/25.06.2021г. и № 4290/30.12.2021г. към него с А. П., както и сключени Допълнителни споразумения № 6074/25.11.2019г., № 1160/27.04.2020г. и № 2422/17.11.2020г. към трудовия договор с А. И.. 
	    От направени справки в НБД „Население“ не се установява наличие на родствени връзки между Наско Михов от една страна и М. А. А., М. С. М., В. Л. Л., В. И. И., В. В. Я., А. В. П. и А. Д. И., от друга страна, което обуславя липсата на свързаност по смисъла на §1, т.15, б. „а“ от ДР на ЗПКОНПИ между лицата. 
От събраните в производството доказателства се установява, че Наско Михов, в качеството му на изпълнителен директор на „***“ ЕАД е упражнил правомощия по служба, като е сключил следните трудови договори и допълнителни споразумения: Трудов договор № 52/22.03.2021г., Трудов договор № 68/08.05.2019г., Трудов договор № 187/01.12.2020г., Споразумение за вътрешно заместване № 105/16.01.2020г. и Допълнителни споразумения № 4178/02.11.2021г., № 257/14.01.2019г., № 1043/25.04.2019г., № 1513/27.05.2019г., № 371/02.04.2020г., № 693/22.04.2020г., № 22/03.02.2021г., № 467/14.04.2020г. и № 857/29.07.2021г., № 5712/15.10.2019г., № 2279/18.09.2020г., № 2436/18.11.2020г., № 2436/18.11.2020г., № 462/07.06.2021г., № 6038/25.11.2019г., № 1480/11.05.2020г., № 2290/21.09.2020г., № 371/16.04.2021г., № 548/25.06.2021г. и № 4290/30.12.2021г., № 6074/25.11.2019г., № 1160/27.04.2020г. и № 2422/17.11.2020г.
Така посочените упражнени правомощия по служба обаче, не обосноват наличието на частен интерес, тъй като липсата на свързаност по смисъла на §1, т.15 от ДР на ЗПКОНПИ между Наско Михов и М. А. А., М. С. М., В. Л. Л., В. И. И., В. В. Я., А. В. П. и А. Д. И., води до липса на частен интерес от упражнените правомощия по служба.
От изложеното следва, че са налице две от предпоставките от общия състав на конфликт на интереси по отношение на Наско Михов, в качеството му на изпълнителен директор, а именно лице, заемащо висша публична длъжност и упражнени правомощия. Не е налице обаче частен интерес от упражнените правомощия. Липсата на който и да е елемент от общия състав на конфликта на интереси, съгласно чл.52 от ЗПКОНПИ, води до липсата на конфликт на интереси. 
Липсата на частен интерес, като елемент от състава на конфликта на интереси по чл. 52 от ЗПКОНПИ, обуславя извод за невъзможност за нарушаване на забраните по Глава Осма, Раздел II от ЗПКОНПИ, които представляват негова проявна форма и води до липсата на конфликт на интереси по смисъла чл. 52 от ЗПКОНПИ.
От събраните в административното производство доказателства се установи, че Александър Николов е сключил Допълнително споразумение № 1283/03.08.2021г. към трудовия договор с М. М., Допълнително споразумение № 5378/17.07.2019г. към трудовия договор с В. Л., Допълнително споразумение № 992/29.07.2021г. към трудови договор с В. И., Допълнително споразумение № 1107/02.08.2021г. към трудов договор с В. Я., Допълнително споразумение № 1109/02.08.2021г. към трудов договор с А. П. и Допълнително споразумение № 5377/16.07.2019г. към трудов договор, сключен с А. И., както и че е подписал Заповед № НГ-67/29.11.2019г., Заповед № НГ-33/10.07.2019г., Заповед № НГ-53/03.08.2021г. и Заповед № АД-55/11.01.2022г., с които е определил изплащането на допълнително трудово възнаграждение (целева награда, респ.  годишна премия) на работниците и служителите в „***“ ЕАД, в това число и на В. Л. и А. И..
От направени справки в НБД „Население“ не се установява наличие на родствени връзки между Александър Николов от една страна и М. А. А., М. С. М., В. И. И., В. В. Я. и А. В. П. от друга страна, което обуславя липсата на свързаност по смисъла на §1, т.15, б. „а“ от ДР на ЗПКОНПИ между лицата.
Установи се, че А. Д. И. е съпруг на Е. Д. И. – сестра на Александър Николов, както и че синът на Александър Николов – Д. А. Н. е съпруг на Н. В. Н., чийто баща е В. Л. Л.. 
Е. И. е сестра на Александър Николов. Установената брачна връзка между Е. Д. И. и Атанас Димитров, родствената връзка по съребрена линия от втора степен между Е. Д. И. и Александър Николов и разпоредбата на чл. 76, ал. 1 - 6 от СК, обосновават извода за свързаност по смисъла на § 1, т. 15, б. „а“ от ДР на ЗПКОНПИ между А. Д. И. и Александър Николов, а именно – втора степен роднини по сватовство.
Установи се, че синът на Александър Николов – Д. А. Н. е съпруг на Н. В. Н., чийто баща е В. Л. Л..  Съгласно разпоредбите на чл. 76, ал. 1 и 2 от Семейния кодекс (СК), роднините на единия съпруг са роднини по сватовство, както на другия съпруг, така и на неговите роднини (чл. 76. ал. 1 от СК), а съгласно ал. 2 от СК, в линията и в степента, в които едно лице е роднина на единия съпруг, то е роднина по сватовство на другия съпруг, Александър Николов е роднина по сватовство от втора степен с В. Л..
Предвид гореизложеното, налице са две от предпоставките от общия състав на конфликт на интереси по отношение на Александър Николов, упражнени правомощия при издаването на Допълнително споразумение № 5378/17.07.2019г., Допълнително споразумение № 5377/16.07.2019г., Заповед № НГ-67/29.11.2019г., Заповед № НГ-33/10.07.2019г., Заповед № НГ-53/03.08.2021г. и Заповед № АД-55/11.01.2022г. и частен интерес за свързаните лица – В. Л. и А. И..
Липсва обаче третият елемент от фактическия състав на конфликта на интереси, а именно – лице, заемащо висша публична длъжност. 
Едновременно със сключване на Трудов договор № 38/05.03.2019г., въз основа на който Николов заема длъжност заместник изпълнителен директор на „***“ ЕАД, същият е определен и за търговски пълномощник на дружеството с нотариално заверени пълномощни от същата дата, а именно 05.03.2019г.
При упражняването на посочените правомощия, Александър Николов действа като търговски пълномощник на „***“ ЕАД, въз основа на нотариално заверени пълномощни с рег. № 1843 от 05.03.2019г. и с рег. № 1849 от 05.03.2019г. на Нотариус № 373 с район РС – гр. К.. 
Съгласно чл. 26, ал. 1 от Търговския закон (ТЗ), търговският пълномощник е лице, упълномощено от търговец да извършва посочените в пълномощното действия срещу възнаграждение. При липса на други указания пълномощникът се смята упълномощен да извършва всички действия, свързани с обикновената дейност на търговеца. Упълномощаването става писмено с нотариално заверен подпис.
Горните обстоятелства налагат извода, че Александър Николов, в качеството му на търговски пълномощник на „***“ ЕАД не е лице, заемащо висша публична длъжност по смисъла на чл. 6, ал. 1, т. 40 от ЗПКОНПИ, тъй като такива са само членовете на управителните и контролните органи на дъщерните на „***“ ЕАД дружества, но не и търговските пълномощници на такива лица.
Липсата на който и да е елемент от общия състав на конфликта на интереси, съгласно чл.52 от ЗПКОНПИ, води до липсата на конфликт на интереси. 
Относно твърденията в сигнала, че освен член на Съвета на директорите на „***“ ЕАД, Александър Николов е председател и на Съвета по „Икономика и финанси“, като едновременно с това участва и подписва материалите, предмет на заседание на Съвета на директорите и гласува същите на заседанията на Съвета на директорите на дружеството, се установи, че по така изложените твърдения КПКОНПИ  се е произнесла в административно производство по сигнал с вх. № ЦУ01/С-677/11.08.2021 г. с постановяване на Решение № РС-677-21-090 от 17.11.2021 г. на КПКОНПИ, влязло в сила.
		Относно твърденията за нарушения, свързани с продажбата на електрическа енергия  чрез организирания борсов пазар, се установи, че на основание чл. 100, ал. 4 от Закона за енергетиката (ЗЕ), сделките по ал. 1, които се сключват от производители на електрическа енергия с обект с обща инсталирана мощност 500 kW и над 500 kW, от операторите на електропреносната и електроразпределителните мрежи за компенсиране на технологичните разходи по пренос, съответно по разпределение, както и сделките по чл. 100, ал. 2 и 3 от ЗЕ  се осъществяват на организиран борсов пазар на електрическа енергия. „***“ ЕАД е търговски участник на организиран борсов пазар на електрическа енергия въз основа на сключен Договор № 145/17.07.2020г., видно от писмо с рег. № ЦУ01-737#1/28.01.2022г., по типов образец на същия, достъпен на електронната страница на “***” ЕАД, съобразно Правила за работа на организиран борсов пазар на електрическа енергия, в сила от 19.06.2020 г., издадени от Комисията за енергийно и водно регулиране (Обн. ДВ. бр. 55 от 19 Юни 2020г., последно изм. и доп. ДВ. бр. 2 от 7 Януари 2022г.). В изпълнение на чл. 13-16 от договора „***“ ЕАД упражнява правата и задълженията си по сключения с “***” ЕАД чрез овластени от него лица, наречени отговорници и носи договорна отговорност за техните действия или бездействия. Като търговски участник „***“ ЕАД е длъжно да посочи данни за своите отговорници в приложенията към договора с “***” ЕАД, относими за отделните пазарни сегменти. Промяна на отговорниците по съответното приложение се осъществява чрез подписване на ново приложение към договора. Правата и задълженията на отговорниците са определени в Правилата за работа на организиран борсов пазар на електрическа енергия, рефериращи към Регламент (ЕС) № 1227/2011 на Европейския парламент и на Съвета от 25 октомври 2011 г. относно интегритета и прозрачността на пазара за търговия на едро с енергия (REMIT) и Регламент за изпълнение (ЕС) № 1348/2014 на Комисията от 17 декември 2014 г. за прилагане на член 8, параграфи 2 и 6 от Регламент (ЕС) № 1227/2011 на Европейския парламент и на Съвета относно интегритета и прозрачността на пазара за търговия на едро с енергия по отношение на докладването на данни. С оглед гореизложеното, може да се направи правния извод, че лицата – отговорници, чрез които „***“ ЕАД упражнява правата си по договор с “***” ЕАД  не са в кръга на лицата по чл. 6, ал. 1 от ЗПКОНПИ.

Предвид изложеното, на основание чл. 74, ал. 1 и ал. 2 от ЗПКОНПИ, Комисията за противодействие на корупцията и за отнемане на незаконно придобитото имущество,


РЕШИ:

НЕ УСТАНОВЯВА конфликт на интереси по отношение на Наско Михов с ЕГН ***, изпълнителен директор на „***“ ЕАД и лице, заемащо висша публична длъжност по смисъла на чл. 6, ал. 1, т. 40 от ЗПКОНПИ във връзка с подписването на Трудов договор № 52/22.03.2021г., Трудов договор № 68/08.05.2019г., Трудов договор № 187/01.12.2020г., Споразумение за вътрешно заместване № 105/16.01.2020г. и Допълнителни споразумения № 4178/02.11.2021г., № 257/14.01.2019г., № 1043/25.04.2019г., № 1513/27.05.2019г., № 371/02.04.2020г., № 693/22.04.2020г., № 22/03.02.2021г., № 467/14.04.2020г. и № 857/29.07.2021г., № 5712/15.10.2019г., № 2279/18.09.2020г., № 2436/18.11.2020г., № 462/07.06.2021г., № 6038/25.11.2019г., № 1480/11.05.2020г., № 2290/21.09.2020г., № 371/16.04.2021г., № 548/25.06.2021г. и № 4290/30.12.2021г., № 6074/25.11.2019г., № 1160/27.04.2020г. и № 2422/17.11.2020г., поради липса на частен интерес. 

НЕ УСТАНОВЯВА конфликт на интереси по отношение на Александър Николов с ЕГН ***, в качеството му на търговски пълномощник на „***“ ЕАД, във връзка това, че е сключил Допълнително споразумение № 5378/17.07.2019г., Допълнително споразумение № 5377/16.07.2019г., както и че е издал Заповед № НГ-67/29.11.2019г., Заповед № НГ-33/10.07.2019г., Заповед № НГ-53/03.08.2021г. и Заповед № АД-55/11.01.2022г., поради липса на лице, заемащо висша публична длъжност, по чл. 6, ал. 1 от ЗПКОНПИ.

Препис от решението да се изпрати на Окръжна прокуратура В., с оглед преценка за реализиране на правомощията по чл. 76, ал. 2 от ЗПКОНПИ в частта, в която не е установен конфликт на интереси.

Препис от решението да се изпрати на Наско Михов – изпълнителен директор на „***“ ЕАД и Александър Николов – търговски пълномощник на „***“ ЕАД, на основание чл. 75, т. 1 от ЗПКОНПИ.

